Lietuvos teisės institutas

Teisės institutas - valstybės mokslo įstaiga, tirianti Lietuvos teisę ir Lietuvos teisinę sistemą. Pagrindinis veiklos tikslas - kurti mokslinius pagrindus teisinei sistemai tobulinti. Pagrindinė veiklos sritis – moksliniai tyrimai.

Veikla 
 Institutas atlieka taikomuosius mokslinius teisinės sistemos tyrimus;
 dalyvauja rengiant įstatymų ir kitų teisės aktų projektus;
 teikia pastabas, išvadas ir pasiūlymus dėl teisės norminių aktų projektų;
 atlieka įstatymų ir kitų teisės aktų, jų projektų teisines bei kriminologines ekspertizes;
 leidžia mokslinius darbus ir metodines priemones;
 kaupia, analizuoja, sistemina ir teikia Teisingumo ministerijai bei kitoms suinteresuotoms valstybės institucijoms teisinę bei kriminologinę informaciją;
 dalyvauja keliant teisininkų kvalifikaciją ir visuomenės teisiniame švietime.

Istorija 
Po Nepriklausomybės atkūrimo pradėta sovietiniais metais įsteigto Teismo ekspertizės mokslinio tyrimo instituto (TEI) reorganizacija.

1991 m. lapkričio 23 d. įsteigtas Teisės institutas (įsteigė LR teisingumo ministerija LRV pavedimu, atsižvelgdama į būtinumą koordinuoti teisės sistemos ir teisinių institucijų reformą, derinti ją su vykdoma Respublikoje ekonomine ir socialine pertvarka. 

Nuo 1991 m. lapkričio 30 d. buvo nutraukta Valstybinės teisinės informacijos departamento prie Teisingumo ministerijos veikla (Departamento darbuotojų atleidimo, lėšų, patalpų ir kito turto perdavimo Teisės institutui klausimus sprendė likvidacinė komisija). Institute įkurti 3 specializuoti skyriai: 
 Kriminologinių tyrimų skyrius
 Lyginamosios teisėtyros skyrius
 Teisinės informacijos skyrius.

1993 m. Teisinės informacijos skyriaus funkcijos perduotos naujai įsteigtam specializuotam LR TM centrui (tai buvo Teisinės informacijos centras prie LR TM). Vėliau Institute pradėjo veikti biblioteka, buvo net 4 specializuoti skyriai: 
 Privatinės teisės problemų tyrimų skyrius
 Konstitucinės ir tarptautinės teisės problemų tyrimų skyrius
 Kriminologinių tyrimų skyrius
 Informacinis metodinis skyrius.

Greta mokslo taikomosios veiklos plėtota ir teorinė kryptis - teisės istorija (teisės šaltiniai), teisinė mintis. 

Nuo 1993 m. leidžia mokslo žurnalą „Teisės problemos“.

1995 m. parengtas istorinių teisės aktų rinkinys „Lietuvos valstybės teisės aktai“ (išleistas 1996 m.).

2002 m. baigtas leisti Lietuvos Respublikos Konstitucijos komentaras (ats. red. K. Jovaišas).

Dabartis 
TI yra tik 2 tyrimų kryptys - viešoji teisė ir kriminologija. Orientacija į taikomuosius darbus. Lyginant su kitais Lietuvos mokslo institutais, per mažai diferencijuotos tyrimų kryptys (vos 2). 

2005–2008 m. Institute atlikti 52 tyrimai įvairiais teisiniais bei kriminologiniais klausimais (iš jų 38 nacionaliniai ir 14 tarptautinių). 

2008 m. TI buvo 35 (2009 m. spalio mėn. - 33) darbuotojai: 21 tyrėjas (iš jų 18 dirba visu etatu) ir 14 mokslininkų (iš jų 11 – visu etatu). 3 tyrėjai (iš jų 2 mokslininkai) yra vaiko priežiūros atostogose. 8 tyrėjai dėsto Vilniaus ir Mykolo Romerio universitetuose. Dalykiniu pagrindu tyrėjai pasiskirstę į 3 tyrimų - Kriminologinių (vedėja - Svetlana Justickaja), Baudžiamosios justicijos, Teisinės sistemos - skyrius ir 1 sektorių (Vaikų ir jaunimo teisės). TI save laiko Lietuvos teisinės sistemos reformos mokslinių pagrindų rengėju bei pagrindiniu LR Seimo, LR Vyriausybės ir LR Konstitucinio Teismo ekspertu teisės mokslo ir kriminologijos klausimais.

Vadovybė 
Instituto direktoriai: 
 1991–1992 m. Juozas Galginaitis (dabartinis VU prorektorius)
 1992-2002 m. Antanas Dapšys
 2002-2009 m. Algimantas Čepas 
 Petras Ragauskas (nuo 2009 m. sausio 16 d. iki 2010 m.)
 Nuo 2010 m. liepos 1 d. Algimantas Čepas.

Administracija 
Skyriai (sektoriai) ir jų vedėjai:
 Teisinės sistemos tyrimo skyrius: Mindaugas Lankauskas
 Kriminologinių tyrimų skyrius: dr. Svetlana Justickaja
 Vaikų ir jaunimo teisės sektorius: Laura Ūselė
 Baudžiamosios justicijos tyrimų skyrius: dr. Skirmantas Bikelis
 Tarptautinių ryšių skyrius: Agnė Gaisrė
 Leidybos grupė: vyr. redaktorius dr. Petras Ragauskas.

Mokslininkai 
Institute dirbo teisininkai (dabar - profesoriai): 
 Vytautas Andriulis (g. 1937 m.), MRU
 Genovaitė Babachinaitė (g. 1944 m.), buvusi MRU Teisės fakulteto Kriminologijos katedros vedėja
 Darijus Beinoravičius (g. 1974 m.), MRU Teisės fakulteto Teisės filosofijos ir istorijos katedros vedėjas
 Alfonsas Vaišvila (g. 1942 m.), MRU, buvęs Teisės filosofijos katedros vedėjas
 Justinas Žilinskas (g. 1974 m.), MRU Teisės fakulteto Lyginamosios teisės katedros vedėjas, publicistas, rašytojas fantastas, vaikų literatūros autorius, tinklaraštininkas, mokslo populiarintojas

Institute taip pat dirbo(-a) verslo teisės advokatai: 
 Gediminas Dominas (g. 1971 m.), 
 Jonas Masiokas
 Dr. Saulius Aviža
 Dr. Deividas Soloveičikas, LL.M. (Essex)
 Dr. jur. dr. Gintautas Šulija (g. 1978 m.), LL.M. (Frankfurt), LL.M. (Cambridge)

Kiti teisininkai:
 Dr. jur. Gintautas Sakalauskas, LL.M. (Greifswald), buvęs Instituto Leidybos grupės vadovas, „Teisės problemos“ vyr. redaktorius
 Gintaras Goda (g. 1965 m.), VU docentas, LAT teisėjas 
 Algirdas Gurauskas (g. 1955 m.), Vilniaus antrinės teisinės pagalbos advokatų kontoros advokatas
 Aurelijus Gutauskas, MRU docentas, MRU Teisės fakulteto Baudžiamosios teisės ir kriminologijos katedros vedėjas 
 Dr. Antanas Jatkevičius (g. 1975 m.), kriminologas, LRS kanceliarijos Teisės departamento Baudžiamosios ir administracinės teisės skyriaus vedėjas
 Danutė Jočienė (g. 1970 m.),EŽTT teisėja, VU docentė
 Karolis Jovaišas (g. 1946 m.), LR Konstitucijos komentaro bendraautoris
 Jonas Misiūnas (g. 1933 m.), Lietuvos TSR LAT pirmininkas 
 Andrejus Piliavcevas (g. 1975 m.), Nusikalstamumo prevencijos Lietuvoje centro direktorius 
 Remigijus Šimašius (g. 1974 m.), Lietuvos teisingumo ministras, teisės teoretikas, buvęs LLRI prezidentas
 Vida Valeckaitė (g. 1947 m.), buvusi TI mokslinė bendradarbė, TI direktoriaus pavaduotoja, Dizaino instituto darbuotoja. 
 kiti.

Taip pat skaitykite 
 Teisės institutas (teisės pošakio dalis)

Šaltiniai

Nuorodos 
 Oficiali Teisės instituto tinklavietė (lietuvių, anglų k.)

Lietuvos teisinės organizacijos
Lietuvos mokslo institutai
Teisės mokslinių tyrimų institutai
Teisės mokslai Lietuvoje
Lietuvos Respublikos teisingumo ministerija